Klagenfurt am Wörthersee

Klagenfurt am Wörthersee (Celovec in sloven e cech; Clanfurt in forlan; Clanforte in italian storegh) l'è ona città de l'Austria, cont ona popolazion de circa 95.000 personn.

A l'è una cità statutaria.

Geografia
Klagenfurt el se troeuva in de la Carinzia, e 'l partegn a nissun distrett.
L'è bagnaa del Lagh de Wörth, e per quella reson chì di voeult l'è ciamaa in todesch anca Klagenfurt am Wörthersee.

Storia
Klagenfurt l'è staa faa sù del duca de Carinzia in sul fiumm Glan, in tra el 1093 e 'l 1099, a protezion di strad commerciai de la zona. El primm document che 'l parla de la soa esistenza le ciama Forum Chlagenvurth. La zona indè che l'era stada fada la città però la finiva despess per lagàss, inscì in del 1246 el duca Bernard de Spanheim l'ha deciduu de refondàlla in d'ona altra banda.

In del 1252 l'ha ciappaa i diritt civij. In di secoi dopo Klagenfurt l'è staa toccaa de incendi, terremott e guerr paisann. In del 1514 l'è staa traa giò del foeugh e l'imperador (Massimilian I), che 'l gh'eva nò i danee per tiràlla sù anmò, el ghe l'ha regalada a l'Assemblea Regional. La città poeu l'è cressuda e l'è vegnuda bella importanta: on bell poo de nobil hann faa sù i sò vill a Klagenfurt.
In del 1809 i frances de Napoleon hann traa giò meneman tucc i mur de la città; in del 1863 i ferrovii gh'hann portaa a Klagenfurt on bell poo de ricchezza, e Klagenfurt l'è vegnuu el centro economegh de la region.

In del 1919, finida la I Guerra Mondial, l'è staa occupaa de la Jugoslavia, che rivendicaven tutta la zona intorna, abitada de on bell poo de sloven. I soldaa slav se n'hinn andaa via l'ann dopo.

De quell moment, l'è andada adree ai event del rest de l'Austria.

Gent nassuda a Klagenfurt
Karl Kajetan von Gaisruck (1796-1846), arcivescov de Milan.
Robert Musil (1880-1942), scrittor.

Gemellagg
20px Germania:
Wiesbaden.
Dachau.
Dessau-Roßlau.
20px Reichsof, Polonia.
20px Dušanbe, Tagikistan.
20px Czernowitz, Ucraina.
20px Gladsaxe, Danimarca.
20px Gorizia, Italia.
20px Laval, Canada.
20px Nanning, Cina.
20px Nazaret, Israel.
20px Noeuva Gorizia, Slovenia.
20px Hermannstadt, Romania.
20px Tarragona, Spagna.
20px Venlo, Paes Bass.
20px Egersee, Ungheria.

 Alter progett 

Categoria:Comun de la Carinzia
Categoria:Cità de l'Austria